Ċelebrazzjonijiet liturġiċi mmexxija mill-Arċisqof Charles J. Scicluna f'Awwissu 2019 It‐Tnejn, 5 ta' Awwissu, fis‐6:30 p.m., l‐Arċisqof Charles J. Scicluna jmexxi Traslazzjoni Solenni lejlet il‐festa tas‐Salvatur, fil‐parroċċa ta' Ħal Lija. It‐Tlieta, 6 ta' Awwissu , fid‐9:15 a.m., Monsinjur Arċisqof jiċċelebra Quddiesa Pontifikali fil‐festa tas‐Salvatur, fil‐Knisja Parrokkjali ta' Ħal Lija. L‐Erbgħa, 14 ta' Awwissu, fil‐5:00 p.m., lejlet il‐festa ta' Santa Marija Mtellgħa s‐Sema, Monsinjur Arċisqof imexxi l‐investitura tal‐kanonċi l‐ġodda tal‐Kapitlu Metropolitan, Traslazzjoni Solenni, l‐Ewwel Għasar u Quddiesa, fil‐Katidral ta' San Pawl l‐Imdina. Il‐Ħamis, 15 ta' Awwissu, fid‐9:15 a.m., Monsinjur Arċisqof jiċċelebra Quddiesa Pontifikali fil‐festa ta' Santa Marija Mtellgħa s‐Sema, fil‐Bażilika Minuri, il‐Mosta. Il‐Ħadd 18 ta' Awwissu, fis‐7:45 p.m., Monsinjur Arċisqof jiġi akkumpanjat mill‐Kapitlu tal‐Kolleġjata Elenjana fir‐repożizzjoni tar‐relikwa ta' Santa Elena u wara jagħti l‐Barka Sagramentali fil‐Bażilika ta' Santa Elena, Birkirkara. Is‐Sibt, 31 ta' Awwissu, fis‐6:30 p.m., Monsinjur Arċisqof jiċċelebra Quddiesa fin‐novena tal‐festa ta' Marija Bambina, fil‐Knisja Arċipretali, in‐Naxxar. www.knisja.mt www.knisja.mt/ritratti
Ċelebrazzjonijiet liturġiċi mmexxija mill-Arċisqof Charles J. Scicluna f'Awwissu 2019